CELEX: 62014TN0065
Language: da
Date: 2014-01-28 00:00:00
Title: Sag T-65/14: Sag anlagt den 28. januar 2014 — Bank Refah Kargaran mod Rådet

5.5.2014   
            
            
               DA
            
            
               Den Europæiske Unions Tidende
            
            
               C 135/43
            
         Sag anlagt den 28. januar 2014 — Bank Refah Kargaran mod Rådet
   (Sag T-65/14)
   2014/C 135/55
   Processprog: fransk
   
      Parter
   
   
      Sagsøger: Bank Refah Kargaran (Teheran, Iran) (ved advokat J.-M. Thouvenin)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Rådets gennemførelsesforordning (EU) nr. 1154/2013 af 15. november 2013 annulleres, for så vidt som den vedrører sagsøgeren.
            
         
               —
            
            
               Rådets afgørelse 2013/661/FUSP af 15. november 2013 annulleres, for så vidt som den vedrører sagsøgeren.
            
         
               —
            
            
               Det fastslås, at Rådets forordning (EU) nr. 267/2012 af 23. marts 2012 ikke finder anvendelse på sagsøgeren.
            
         
               —
            
            
               Det fastslås, at afgørelse 2010/413/FUSP ikke finder anvendelse på sagsøgeren.
            
         
               —
            
            
               Subsidiært annulleres den gennemførelsesforordning og den afgørelse, som er anført i de foreliggende påstandes første to led, fra den 20. januar 2014.
            
         
               —
            
            
               Rådet tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført otte anbringender.
   
               1.
            
            
               Første anbringende vedrørende manglende begrundelse i strid med artikel 296 TEUF, for så vidt som det retlige grundlag for vedtagelsen af den gennemførelsesforordning, hvorved sagsøgeren er blevet opført på listen over de personer og enheder, som er omfattet af restriktive foranstaltninger, ikke udtrykkeligt fremgår af denne gennemførelsesforordning.
            
         
               2.
            
            
               Andet anbringende vedrørende manglende hjemmel, for så vidt som retsgrundlaget for den anfægtede gennemførelsesforordning er forordning nr. 267/2012 (1), hvorom det skal fastslås, at den ikke finder anvendelse på sagsøgeren, for så vidt som den for det første er blevet vedtaget i strid med den i artikel 296 TEUF fastsatte begrundelsespligt og i strid med artikel 215 TEUF, og dens artikel 23, stk. 2, litra d), der udgør det retlige grundlag for opførelsen af sagsøgeren på listen i bilag IX til forordning nr. 267/2012, for det andet tilsidesætter traktaterne og Den Europæiske Unions charter om grundlæggende rettigheder.
            
         
               3.
            
            
               Tredje, fjerde, femte og sjette anbringende vedrørende henholdsvis i) en retlig fejl, ii) en faktisk fejl og et åbenbart fejlskøn, iii) en tilsidesættelse af retten til forsvar og retten til en effektiv domstolsbeskyttelse og iv) en tilsidesættelse af proportionalitetsprincippet.
            
         
               4.
            
            
               Med det syvende anbringende har sagsøgeren gjort gældende, at det skal fastslås, at artikel 20, stk. 1, litra c), i afgørelse 2010/413 (2), der udgør det retlige grundlag for den sanktion, som er pålagt sagsøgeren, ikke finder anvendelse på denne, idet bestemmelsen er i strid med traktaterne, chartret om grundlæggende rettigheder og proportionalitetsprincippet. Sagsøgeren har gjort gældende, at afgørelsen om at opføre denne på listen over de personer og enheder, som er omfattet af restriktive foranstaltninger, derfor skal annulleres.
            
         
               5.
            
            
               Med det ottende anbringende har sagsøgeren gjort gældende, at den anfægtede sanktion er blevet ulovlig fra den 20. januar 2014, for så vidt som Rådet på denne dato erkendte, at Iran ikke længere forfølger de nukleare aktiviteter, der var årsag til sanktionen. Sagsøgeren har gjort gældende, at sanktionen dermed mister sin genstand.
            
         
      (1)  Rådets forordning (EU) nr. 267/2012 af 23.3.2012 om restriktive foranstaltninger over for Iran og om ophævelse af forordning (EU) nr. 961/2010 (EUT L 88, s. 1).
   
      (2)  Rådets afgørelse 2010/413/FUSP af 26.7.2010 om restriktive foranstaltninger over for Iran og om ophævelse af fælles holdning 2007/140/FUSP (EUT L 195, s. 39).